पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के प्रयागराज जिले में जिला प्रशासन द्वारा कोरोना संक्रमितों के अंतिम संस्कार के बदले ज्यादा रकम वसूलने वाले लकड़ी के ठेकेदार को पुलिस ने गिरफ्तार कर उसके खिलाफ कानूनी कार्रवाई की है। बताया जा रहा है कि फाफामऊ घाट पर अंतिम संस्कार करवाने वाले लकड़ी ठेकेदार ने तय दाम 4 हजार से अधिक 6000 रुपये वसूले। घटना की जानकारी पर पुलिस ने लकड़ी ठेकेदार को गिरफ्तार कर मुकदमा दर्ज कर लिया है। आरोप है कि यहां पर तय रेट के बावजूद हो रही थी ज्यादा वसूली
जानकारी के अनुसार, प्रयागराज में कोरोना संक्रमितों की मौत के बाद उनके अंतिम संस्कार के दौरान मनमाना पैसा वसूलने की तमाम शिकायतें मिलने के बाद जिला प्रशासन ने अंतिम संस्कार से लेकर एम्बुलेंस तक का किराया तय कर दिया है।
परिजनों से तय रेट से ज्यादा पैसे वसूल रहे
इसके बावजूद लकड़ी के ठेकेदार अपनी हरकतों से बाज नहीं आ रहे हैं और परिजनों से तय रेट से ज्यादा पैसे वसूल रहे हैं। जिसकी शिकायत मिलने पर फाफामऊ पुलिस ने कार्रवाई करते हुए लकड़ी ठेकेदार को गिरफ्तार किया। पुलिस ने लकड़ी ठेकेदार श्रीधर मिश्र के खिलाफ कार्रवाई करते हुए उसे गिरफ्तार कर लिया है। इसके साथ ही इलाके की पुलिस घाट पर लगातार माइक के जरिए अंतिम संस्कार करने आये लोगों को जागरुक कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn